Machine Gun Kelly (artisti)

Machine Gun Kelly (MGK) (oik. Colson Baker, s. 22. huhtikuuta 1990 Houston, Texas, Yhdysvallat) on yhdysvaltalainen muusikko ja näyttelijä Clevelandista, Ohiosta. Machine Gun Kelly aloitti musikaalisen uransa teini-ikäisenä julkaistessaan mixtapen vuonna 2006. Tämän jälkeen hän on julkaissut neljä mixtapea lisää.

Machine Gun Kelly allekirjoitti levytyssopimuksen Bad Boy Recordsin ja Interscope Recordsin kanssa vuonna 2011. Lace Up -albumi julkaistiin seuraavan vuoden lokakuussa, ja albumi oli Machine Gun Kellyn ensimmäinen, joka julkaistiin suuremmalla levy-yhtiöllä. Lace Up sai kriitikoilta positiivisia arvosteluja ja sijoittui sijalle 4. Billboard-lehden Billboard 200 -listalla. Albumin vahvistettiin myyneen yli 178 000 kappaletta. Vuoden 2015 alussa Machine Gun Kelly julkaisi singlet ”Till I Die” sekä ”A Little More” hänen toisella studioalbumillaan General Admission, joka julkaistiin saman vuoden lokakuussa ja joka sijoittui Billboardin Top R&B/Hip-Hop Albums -listan sijalle 1. sekä Billboard 200 -listan sijalle 4.

Machine Gun Kelly on esiintynyt useissa elokuvissa, muun muassa elokuvassa Beyond the Lights, televisiosarjassa Roadies sekä päärooleissa elokuvissa Viral, Punk’s Dead: SLC Punk 2 ja Nerve. Lisäksi hän on esiintynyt Mötley Crüe -elokuvassa The Dirt – Törkytehdas, jossa hän näytteli Tommy Leetä.

Diskografia

Studioalbumit
 Lace Up (2012)
 General Admission (2015)
 Bloom (2017)
 Hotel Diablo (2019)
 Tickets to My Downfall (2020)
 Mainstream Sellout (2022)

Filmografia

Elokuvat
Beyond the Lights (2014)
Punk’s Dead (2016)
Nerve (2016)
Viral (2016)
The Land (2016)
Bird Box (2018)
Big Time Adolescence (2019)
Captive State (2019)
The Dirt – Törkytehdas (2019)

Televisiosarjat
WWE Raw (2012–2015)
Guy Court (2013)
Unsung (2014)
Catfish: The TV Show (2014)
Ridiculousness (2015)
Roadies (2016)

Lähteet

Aiheesta muualla

Yhdysvaltalaiset hip hop -artistit
Yhdysvaltalaiset elokuvanäyttelijät
Yhdysvaltalaiset televisionäyttelijät
Vuonna 1990 syntyneet
Elävät henkilöt